section_heading: Životopis
paragraph_text: Nikola je prošao bolje od brata, kojeg su partizani ubili, a obiteljsku im kuću opljačkali. Usprkos svemu tome, vratio se u rodno mjesto gdje je obiteljski vinograd postupno obnovio. Budući da je bio stručnjak u svojem polju, uskoro je postoa predsjednik Poljoprivredne zadruge Mirca, koju je doveo do toga da je bila najuspješnija bračkom Poljoprivrednom zadrugom. Nastavio je raditi na poboljšanju poljodjelske nadgradnje, te je 1956. od donacije mještana u ulju i novcima kalifornijskih iseljenika u Italiji nabavio novo postrojenje za preradu maslina. Time su njegova Mirca opet prednjačila na Braču. Uz to inicirao je i organizirao izgradnju pristaništa u Mircima.